Cyflwyniad – Gwaith Ieuenctid yn y 1980au a Heddiw
Slide 1 – Gwaith Ieuenctid yn y 1980au a Heddiw
Yn y cyflwyniad yma dwi’n mynd i edrych ar sut mae rhai digwyddiadau hanesyddol wedi helpu siapio gwaith ieuenctid heddiw.
Dwi wedi dewis canolbwyntio ar y 1980au, oherwydd roedd hwn yn gyfnod o newidiadau mawr yn y gymdeithas yn y DU. Roedd newid economaidd, polisïau gwleidyddol newydd, a hefyd newidiadau mewn diwylliant ieuenctid.
Bydd y cyflwyniad yn edrych ar sut roedd cymdeithas, gwleidyddiaeth a diwylliant yn effeithio ar bobl ifanc, ac wedyn sut roedd gwaith ieuenctid yn ymateb i’r newidiadau yma.
Yn y diwedd, byddaf hefyd yn cymharu bywyd pobl ifanc yn yr 1980au gyda bywyd pobl ifanc heddiw.

Slide 2 – Beth yw Gwaith Ieuenctid?
Deud faint o bwysig ydi Gwaith Ieuenctid a be ydi o 
Mae gwaith ieuenctid yn ymwneud â chefnogi pobl ifanc i ddatblygu’n bersonol, yn gymdeithasol ac yn emosiynol. Fel arfer mae’n digwydd tu allan i’r ysgol, mewn llefydd fel canolfannau ieuenctid neu brosiectau cymunedol.	Comment by Andrew Owen (ADDYSG): Pwyso ar y cefnogi
Un o’r pethau pwysicaf mewn gwaith ieuenctid yw’r berthynas rhwng gweithiwr ieuenctid a pherson ifanc. Mae ymddiriedaeth yn rhan bwysig iawn o’r gwaith yma.
Mae gwaith ieuenctid hefyd yn helpu pobl ifanc datblygu hyder, sgiliau bywyd, a chael llais yn eu cymuned.”

Slide 3 – Cyd-destun Cymdeithasol a Gwleidyddol
Yn ystod y 1980au roedd newid economaidd mawr yn digwydd yn y DU.
Roedd llywodraeth Margaret Thatcher yn cyflwyno polisïau economaidd newydd oedd yn newid y ffordd roedd economi’r wlad yn gweithio. O ganlyniad i hyn, cafodd llawer o ddiwydiannau traddodiadol fel pyllau glo a ffatrïoedd eu cau.
Roedd hyn yn effeithio’n fawr ar gymunedau gwaith, yn enwedig mewn ardaloedd diwydiannol a chymunedau glofaol.
Felly roedd llawer o deuluoedd yn colli eu gwaith, ac roedd hyn yn creu problemau economaidd a chymdeithasol mawr.
PWYSLEISIO FOD POBL IFANC YN COLLI CYFLE I WEITHIO YN Y PYLLAU

Slide 4 – Effaith ar Bobl Ifanc
Oherwydd y newidiadau economaidd yma, roedd llawer o bobl ifanc yn wynebu diweithdra uchel.
Roedd llawer o bobl ifanc yn teimlo nad oedd ganddyn nhw lawer o gyfleoedd i gael gwaith neu adeiladu gyrfa.
Roedd y tensiynau cymdeithasol yma weithiau’n arwain at brotestiadau a gwrthdaro. Enghraifft enwog yw’r terfysgoedd yn Brixton a Toxteth yn 1981, oedd yn gysylltiedig â phroblemau fel tlodi, diweithdra ac anghydraddoldeb.
Roedd y digwyddiadau yma’n dangos bod llawer o bobl ifanc yn teimlo’n rhwystredig ac wedi’u gadael allan o gyfleoedd.

Slide 5 – Ymateb Gwaith Ieuenctid
Oherwydd y problemau yma, daeth gwaith ieuenctid yn bwysicach mewn llawer o gymunedau.
Roedd clybiau ieuenctid a phrosiectau cymunedol yn cael eu datblygu i roi man diogel i bobl ifanc gyfarfod.
Roedd gweithwyr ieuenctid yn trefnu gweithgareddau fel chwaraeon, cerddoriaeth a gweithgareddau cymunedol.
Yn ogystal â hynny, roedd gwaith ieuenctid yn defnyddio addysg anffurfiol, sy’n golygu dysgu trwy weithgareddau a sgyrsiau yn hytrach na dysgu mewn dosbarth.

Slide 6 – Polisi Llywodraeth: YTS
Un o’r polisïau pwysig yn y 1980au oedd y Youth Training Scheme, neu YTS.
Cafodd y cynllun yma ei gyflwyno yn 1983 gyda’r nod o helpu pobl ifanc ddi-waith gael hyfforddiant a phrofiad gwaith.
Roedd y cynllun yn rhoi cyfle i bobl ifanc ddysgu sgiliau mewn gwahanol ddiwydiannau.
Ond roedd hefyd rhywfaint o feirniadaeth, oherwydd roedd llawer o bobl yn dweud bod y cyflog yn isel ac nad oedd y cynllun bob amser yn arwain at swyddi parhaol.
Roedd gweithwyr ieuenctid yn helpu pobl ifanc ddeall eu hopsiynau a datblygu sgiliau cyflogadwyedd.

Slide 7 – Deddf Addysg 1986
Deddf bwysig arall oedd Deddf Addysg 1986.
Roedd y ddeddf yma yn newid rhai agweddau ar addysg yn y DU, ac yn rhoi mwy o bwyslais ar atebolrwydd mewn ysgolion.
Roedd hefyd yn dylanwadu ar sut roedd gwasanaethau ieuenctid a sefydliadau addysgol yn gweithio gyda’i gilydd.
Felly roedd y newidiadau yma yn effeithio ar y ffordd roedd cefnogaeth i bobl ifanc yn cael ei drefnu.

Slide 8 – Diwylliant Ieuenctid yn y 1980au
Nid gwleidyddiaeth yn unig oedd yn dylanwadu ar bobl ifanc – roedd diwylliant hefyd yn bwysig iawn.
Yn 1981 cafodd MTV ei lansio, ac roedd hyn yn newid y ffordd roedd pobl ifanc yn gweld cerddoriaeth a diwylliant pop.
[bookmark: cysill]Roedd digwyddiad mawr arall yn Live Aid yn 1985, cyngerdd byd-eang i godi arian i helpu pobl yn Ethiopia (sôn sut oedd pobl ifanc yn gael ei dylanwadau gan bethau byd eang)
Roedd cerddoriaeth a diwylliant pop yn helpu pobl ifanc fynegi eu hunaniaeth ac yn creu ymwybyddiaeth o broblemau byd-eang.

Slide 9 – Sut ymatebodd Gwaith Ieuenctid i Ddiwylliant
Roedd gweithwyr ieuenctid yn defnyddio diwylliant fel ffordd o ymgysylltu â phobl ifanc.
Roedd llawer o glybiau ieuenctid yn cynnig gweithgareddau fel cerddoriaeth, celf, dawns a pherfformio.
Roedd hyn yn helpu pobl ifanc ddatblygu creadigrwydd a hyder.
Roedd hefyd yn rhoi cyfle i bobl ifanc fynegi eu hunaniaeth a’u barn.”

Slide 10 – Bywyd Pobl Ifanc Heddiw
Heddiw mae bywyd pobl ifanc yn wahanol iawn.
Mae technoleg a chyfryngau cymdeithasol yn rhan fawr o fywyd bob dydd.
Mae pobl ifanc heddiw hefyd yn wynebu heriau newydd fel pwysau addysg, iechyd meddwl, a diogelwch ar-lein.
Ar yr un pryd, mae pobl ifanc yn fwy cysylltiedig yn fyd-eang ac yn fwy ymwybodol o faterion cymdeithasol a gwleidyddol.

Slide 11 – Gwaith Ieuenctid Heddiw
Heddiw mae gwaith ieuenctid yn fwy proffesiynol nag oedd yn y gorffennol.
Mae polisïau diogelu yn bwysig iawn i sicrhau bod pobl ifanc yn ddiogel.
Mae llawer o weithwyr ieuenctid hefyd yn cael hyfforddiant a chymwysterau proffesiynol.
Mae gwaith ieuenctid hefyd wedi addasu i’r oes ddigidol, gyda mwy o ymgysylltu ar-lein.

Slide 12 – Casgliad
I gloi, roedd y 1980au yn gyfnod o newid mawr yn y DU.
Roedd polisïau economaidd, newidiadau cymdeithasol, a diwylliant poblogaidd fel MTV a Live Aid yn cael effaith ar fywyd pobl ifanc.
Roedd gwaith ieuenctid yn ymateb i’r newidiadau yma trwy ddarparu cefnogaeth, gweithgareddau a mannau diogel i bobl ifanc.
Er bod llawer wedi newid ers y 1980au, mae’r gwerthoedd craidd – cefnogi, gwrando a grymuso pobl ifanc – yn dal yn ganolog i waith ieuenctid heddiw.

